TVT มีของ และ มีคมแฉทุกวัน ทันเกมหุ้น
หุ้นของบริษัท ทีวี ธันเดอร์ จำกัด (มหาชน) หรือ TVT ได้ชื่อว่าเป็นบริษัทพื้นฐานดีที่ซุ่มเงียบ กับราคาที่ต่ำเกินจริงมานับตั้งแต่เข้าจดทะเบียนในตลาดหลักทรัพย์ต้นปี 2558 เพราะราคาวิ่งขึ้นลงสลับกันเหนือและใต้ ราคาจอง 2.00 บาท มาโดยตลอด
24 ก.พ. 2559

หุ้นของบริษัท ทีวี ธันเดอร์ จำกัด (มหาชน) หรือ TVT ได้ชื่อว่าเป็นบริษัทพื้นฐานดีที่ซุ่มเงียบ กับราคาที่ต่ำเกินจริงมานับตั้งแต่เข้าจดทะเบียนในตลาดหลักทรัพย์ต้นปี 2558  เพราะราคาวิ่งขึ้นลงสลับกันเหนือและใต้ ราคาจอง 2.00 บาท มาโดยตลอด
แม้ผู้บริหารบริษัท อย่างซีอีโอ นางภัทรพร วรรณภิญโญ และ ลูกเขยซีเอฟโอ คนเก่ง พิรัฐ เย็นสุขใจ จะพยายามสื่อสารให้นักลงทุนเข้าใจว่าแผนการของบริษัทในอนาคตนั้น ยังคงเดินหน้าตามที่ได้ชี้แจงในหนังสือชี้ชวน …ก็มีนักลงทุนไม่น้อยเมินเฉยอย่างน่าเสียดาย
รวมทั้งนักลงทุนที่ชอบเรียกตัวเองว่า วีไอ.ด้วย…แต่ดันตาถั่วตาไส
เหตุผลเพราะไม่เชื่อว่าผู้บริหารบริษัทจะทำให้บริษัทเติบโตไปข้างหน้าได้ ทั้งที่ว่าไปแล้ว บริษัทนี้ ไม่ได้มีพื้นฐานที่ด้อยไปกว่าบริษัทผลิตรายการป้อนสถานีโทรทัศน์มายาวนานด้วยประสบการณ์และฝีมือที่โชกโชน พร้อมด้วยทีมงานที่โดดเด่น และแผนงานที่รอบคอบรัดกุม
แต่ก็อย่างว่า ทองแท้ย่อมไม่กลัวไฟ และพิสูจน์ตัวเองได้ในที่สุด ด้วยผลประกอบการที่ยอดเยี่ยมกระเทียมดอง ไม่ต้องการคำชี้แนะจากนักวิเคราะห์ที่ไหนๆให้เสียเวลา
ก่อนหน้าผลประกอบการจะประกาศออกมาเมื่อเช้าวานนี้ นักวิเคราะห์หลายสำนักประเมินว่า กำไรของ TVTสิ้นงวดปี 2558 จะอยู่ที่ไม่เกิน 45 ล้านบาท และในปี 2559 จะไม่เกิน 71 ล้านบาท ซึ่งถือว่า ราคาเหมาะสม ควรอยู่ที่ระดับ 2.30 บาท
ผลประกอบการจริงของงวดปี 2558 ที่ถูกเปิดแบบ “แบไต๋” กันออกมาแล้ว ปรากฏว่าเหนือกว่าบทวิเคราะห์มากทีเดียว เพราะว่ากำไรสุทธิ 50.26 ล้านบาท หรือมีกำไรสุทธิ 0.07 บาทต่อหุ้น เพิ่มขึ้น 141.47% จากช่วงเดียวกันของปีก่อนที่มีกำไรสุทธิ 20.81 ล้านบาท หรือมีกำไรสุทธิ 0.09 บาทต่อหุ้น โดยกำไรที่เพิ่มขึ้นในปี 58 เนื่องจากบริษัทมีรายได้จากค่าโฆษณา, การขายและการบริการเพิ่มขึ้น
คำอธิบายเหตุผลกำไรเพิ่มแบบสรุปสั้นๆ นักลงทุนอาจจะยังงงๆอยู่ว่ากำไรเพิ่มขึ้น …แล้วยังไงล่ะ?
คำอธิบายเพิ่มเติมคือ รายการโทรทัศน์ของ TVTนั้น มี 2 รูปแบบ คือ แบบแรกเป็นรูปแบบที่บริษัทเป็นเจ้าของรายการเอง หารายได้เอง เช่าเวลาจ่ายเอง แบบนี้มีอยู่บางส่วน แบบหลังเป็นรายการรับจ้างทำรับเงินสดๆ ทันที ไม่ต้องเสียเวลาเช่าเวลาจากสถานี
ทีผ่านมา TVT อาจจะเติบโตพ่วงมากับช่อง 3 แบบเดิมเยอะหน่อย แต่ในยุคเปิดเสรีดิจิตอล เวทีสร้างรายได้เปิดกว้างมากขึ้น และโตมากขึ้นด้วย
 ผู้บริหาร โดยการชี้แนะของ”ผู้นำจิตวิญญาณ”ของบริษัทอย่าง นายสมพงษ์ วรรณภิญโญ ที่ปิดทองหลังพระมาตลอด อ่านเกมออกว่าจะโตแบบไหน จึงต้องการระดมทุนในตลดาหุ้นไทย เพิ่มเอาไปสร้างสตูดิโอถ่ายทำรายการให้อลังการ ซึ่งจะเสร็จสมบูรณ์ทั้ง 3 โรงถ่ายในครึ่งแรกของปีนี้ทั้งหมด เพิ่มโอกาสในการถ่ายทำรายได้มหาศาล เพราะเป็นโรงถ่ายทำรายการที่ใหญ่ที่สุดในประเทศไทย
งานนี้ผู้บริหาร TVT ซึ่งถ่อมตนอย่างมาก ไม่ได้ไปเที่ยวโม้กับใครที่ไหนว่า โรงถ่ายของตนเองใหญ่แค่ไหน หรือใหญ่ที่สุดในเอเชียให้เสียเวลา…ไม่ เหมือนบางค่ายที่พูดมา 2 ปีแล้ว ยังไม่คืบหน้าไปไหนเลย
องค์กรที่มีของ และมีคม ก็เลยทำผลงานทั้งรายได้และกำไรทะลุขีดจำกัดขนาดนี้ ก็ยังไม่เพียงพอ….ยังคิดถึงผู้ถือหุ้นแบบไม่มีทิ้งขว้างกัน
ล่าสุด หลังจากประกาสงบการเงินไปแล้ว  ก็ไม่ยอมรอช้า ประกาศจ่ายเงินปันผลทั้งในรูปเงินสด และวอร์แรนต์พร้อมกัน ตามประสาของบอร์ดและผู้บริหารที่พากันใจกว้างดุจมหาสมุทร
TVT มีมติจ่ายปันผลเป็นเงินสดจำนวน 0.10 บาทต่อหุ้น คิดเป็นอัตราปันผล 5% ยังไม่หนำใจ ยังแจกวอร์แรนต์TVT-W1 จำนวน 200,000,000 หุ้นในอัตราส่วนหุ้น 4 หุ้น ต่อ 1 วอร์แรนต์ ที่มีราคาการใช้สิทธิ 1.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 11 พ.ค. 59 และกำหนดจ่ายเงินปันผลในวันที่ 24 พ.ค. 59 ส่วนคนที่จะได้รับวอร์แรนต์ฟรี ต้องถือหุ้นก่อนวันที่ 4 พฤษภาคม เท่านั้น
รายได้และกำไรโตแรงเกินใครจะห้าม.แถมยังใจป้ำชนิด เสี่ยกิมหงวน ไทยแท้ ได้อาย…ไม่ซื้อหุ้น TVT ตอนนี้ ..จะช้าไปมั้ย คุณต๋อย….!!!!!